Број: 11-Г- 3868/22

# Дана, 24.08.2022. године

На основу члана 70. Закона о јавним набавкама („Службени гласник БиХ“, број 39/14) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број 34/19, 23/21 и 42/21), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„Набавка уређаја за контролу плаћања паркирања“, број јавне набавке 15-404-260/22.

**II**

Утврђује се да су све три достављене понуде: „INTELLTRAFIC“ д.о.о. Бања Лука, „OM COMMERCE“ д.о.о. Бања Лука и „IT expert“ д.о.о. Бања Лука прихватљиве за уговорни орган.

**III**

Понуђач „INTELLTRAFIC“ д.о.о. Бања Лука бира се, као најповољнији понуђач, у поступку јавне набавке број 15-404-260/22, јер је понудио најнижу цијену понуде у износу од 9.711,00 КМ са ПДВ-ом.

**IV**

Уговорни орган закључиће уговор о јавној набавци, са најповољнијим понуђачем из тачке III одлуке, под условима утврђеним у тендерској документацији. Понуђач је у понуди доставио документе из члана 45.став (2) тачке од а) до д) ЗЈН те исте није дужан поново достављати.

## **О б р а з л о ж е њ е**

Одлуком градоначелника број 11-Г-2751/22 од 30.06.2022. године, покренут је поступак јавне набавке „Набавка уређаја за контролу плаћања паркирања“. Рјешењем градоначелника број 11-Г-2752/22 од 30.06.2022. године, именована је Комисија за јавну набавку, која је провела конкурентски захтјев за достављање понуда број 15-404-260/22, на основу члана 87. став (2) Закона о јавним набавкама („Службени гласник БиХ“, број 39/14). Обавјештење о набавци је објављено на порталу јавних набавки дана 19.07.2022. године под бројем 320-7-1-353-3-269/22. Процијењена вриједност јавне набавке наведена у захтјеву за јавну набавку Одјељења за инспексцијске послове и комуналну полицију износи 12.390,00 КМ без ПДВ-а. Критеријум за избор најповољнијег понуђача је најнижа цијена.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
5. попуњен, потписан и овјерен печатом понуђача примјерак техничке спецификације услуге (образац за цијену понуде);
6. потписан и овјерен печатом понуђача примјерак услова уговора;
7. списак повјерљивих информација (ако их има);
8. датум понуде, потпис и печат овлаштеног лица понуђача;
9. попис докумената уз понуду
10. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

 Рок за подношење понуда истекао је дана 03.08.2022. године, у 11:00 часова. Истога дана у 11:40 часова Комисија је извршила јавно отварање понуда и том приликом констатовала да су пристигле сљедеће понуде (цијене у КМ са ПДВ-ом):

|  |  |  |
| --- | --- | --- |
| Р.бр. | Назив понуђача | Цијена |
|  | „INTELLTRAFIC“ д.о.о. Бања Лука.................................. | 14.495,83 |
|  | „OM COMMERCE“ д.о.о. Бања Лука................................ | 14.391,00 |
|  | „IT expert“ д.о.о. Бања Лука............................................... | 14.391,00 |

Дана 18.08.2022. године Комисија је приступила анализи и оцјени понуда и том приликом установила сљедеће:

Понуда број 1, „INTELLTRAFIC“ д.о.о. Бања Лука, од 01.08.2022. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој нема рачунских грешака. Поред докумената који су тендерском документацијом означени као обавезни елементи садржаја понуде, понуђач је у понуди доставио и доказе у вези са чланом 45. став (2) тачке од а) до д) ЗЈН, и то:Увјерење Суда БиХ, Увјерење Основног суда у Бањалуци, Увјерење Окружног привредног суда у Бањалуци, Пореско увјерење Пореске управе Републике Српске и Увјерење Управе за индиректно опорезивање БиХ.

Понуда број 2, „OM COMMERCE“ д.о.о. Бања Лука, од 03.08.2022. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој нема рачунских грешака.

Понуда број 3, „IT expert“ д.о.о. Бања Лука, од 03.08.2022. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој нема рачунских грешака.

Е-аукција је заказана за 08.08.2022. године, са почетком у 12:00 часова. Почетна ранг листа понуђача који су позвани да учествују у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
| Р.бр. | Назив понуђача | Цијена |
|  | „OM COMMERCE“ д.о.о. Бања Лука.............................. | 12.300,00 |
|  | „IT expert“ д.о.о. Бања Лука............................................. | 12.300,00 |

 3. „INTELLTRAFIC“д.о.о. Бања Лука.................................. 12.389,60

Е-аукција је започела у заказано вријеме и трајала до 12:42 часова. Током трајања е-аукције понуђачи су 71. пут подносили нову цијену понуде. Коначна ранг листа понуђача који су учествовали у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
| Р.бр. |  Назив понуђача | Цијена |
|  | „INTELLTRAFIC“ д.о.о. Бања Лука ........................... | 8.300,00 |
|  | „IT expert“ д.о.о. Бања Лука......................................... | 8.780,00 |
|  | „OM COMMERCE“д.о.о. Бања Лука........................... | 9.500,00 |

Имајући у виду да је критеријум за избор најповољнијег понуђача најнижа цијена, те да је понуђач „INTELLTRAFIC“ д.о.о. Бања Лука понудио најнижу цијену Комисија за јавну набавку је уговорном органу предложила доношење одлуке о избору најповољнијег понуђача. Уговорни орган је прихватио приједлог Комисије и одлучено је као у диспозитиву. Комисија је окончала свој рад 19.08.2022. године.

Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке, у року од 5 (пет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**